CELEX: 62018CN0066
Language: el
Date: 2018-02-01 00:00:00
Title: Υπόθεση C-66/18: Προσφυγή της 1ης Φεβρουαρίου 2018 — Ευρωπαϊκή Επιτροπή κατά Ουγγαρίας

201806010361917382018/C 211/10662018CJC21120180618EL01ELINFO_JUDICIAL201802017822Υπόθεση C-66/18: Προσφυγή της 1ης Φεβρουαρίου 2018 — Ευρωπαϊκή Επιτροπή κατά Ουγγαρίας
 ---documentbreak--- C2112018EL720120180201EL00107282Προσφυγή της 1ης Φεβρουαρίου 2018 — Ευρωπαϊκή Επιτροπή κατά Ουγγαρίας
   (Υπόθεση C-66/18)2018/C 211/10Γλώσσα διαδικασίας: η ουγγρική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: V. Di Bucci, L. Malferrari, B. De Meester και K. Talabér-Ritz)
   
      Καθής: Ουγγαρία
   
      Αιτήματα
   
   Η Επιτροπή ζητεί από το Δικαστήριο να διαπιστώσει ότι η Ουγγαρία παρέβη
   
            —
         
         
            τις υποχρεώσεις που υπέχει από το άρθρο XVII της GATS [Γενικής Συμφωνίας για τις συναλλαγές στον τομέα των υπηρεσιών], απαιτώντας από τα ανώτατα εκπαιδευτικά ιδρύματα της αλλοδαπής τα οποία είναι εγκατεστημένα εκτός του ΕΟΧ τη σύναψη διεθνούς συμφωνίας ως προϋπόθεση για την παροχή εκπαιδευτικών υπηρεσιών, σύμφωνα με το άρθρο 76, παράγραφος 1, στοιχείο a, του νόμου CCIV του 2011 όπως έχει τροποποιηθεί·
         
      
            —
         
         
            τις υποχρεώσεις που υπέχει από το άρθρο 16 της οδηγίας 2006/123/ΕΚ (
                  1
               ) και, εν πάση περιπτώσει, από τα άρθρα 49 ΣΛΕΕ και 56 ΣΛΕΕ, καθώς και από το άρθρο XVII της GATS, απαιτώντας από τα ανώτατα εκπαιδευτικά ιδρύματα της αλλοδαπής να προσφέρουν προγράμματα τριτοβάθμιας εκπαιδεύσεως στη χώρα καταγωγής τους, σύμφωνα με το άρθρο 76, παράγραφος 1, στοιχείο b, του νόμου CCIV του 2011 όπως έχει τροποποιηθεί·
         
      
            —
         
         
            τις υποχρεώσεις που υπέχει από τα άρθρα 13, 14, παράγραφος 3, και 16 του Χάρτη των Θεμελιωδών Δικαιωμάτων της Ευρωπαϊκής Ένωσης, όσον αφορά τους προαναφερθέντες περιορισμούς·
         
      
            —
         
         
            να καταδικάσει την Ουγγαρία στα δικαστικά έξοδα.
         
      
      Ισχυρισμοί και κύρια επιχειρήματα
   
   Νομική βάση της παροχής υπηρεσιών τριτοβάθμιας εκπαιδεύσεως στην Ουγγαρία είναι ο νόμος CCIV του 2011, για την εθνική τριτοβάθμια εκπαίδευση, το άρθρο 76, παράγραφος 1, στοιχείο a, του οποίου ορίζει ότι ανώτατα εκπαιδευτικά ιδρύματα της αλλοδαπής μπορούν να ασκήσουν εντός του εδάφους της Ουγγαρίας εκπαιδευτική δραστηριότητα πιστοποιούμενη με τη χορήγηση τίτλου μόνο εφόσον η Ουγγρική Κυβέρνηση και η Κυβέρνηση του κράτους όπου έχει την έδρα του το ανώτατο εκπαιδευτικό ίδρυμα έχουν συνάψει δεσμευτική διεθνή συμφωνία σχετική με την έγκριση που κατ’ αρχήν χορηγείται στο ίδρυμα προκειμένου να ασκήσει τη δραστηριότητά του στην Ουγγαρία, συμφωνία η οποία, στην περίπτωση ομοσπονδιακού κράτους, στηρίζεται σε συμφωνία η οποία έχει προηγουμένως συναφθεί με την Κεντρική Κυβέρνηση του κράτους όταν η [Κυβέρνηση του ομόσπονδου κράτους] δεν είναι αρμόδια να συνάψει δεσμευτικές διεθνείς συμβάσεις.
   Επίσης, το άρθρο 76, παράγραφος 1, στοιχείο b, του νόμου CCIV του 2011 προβλέπει ότι τα ανώτατα εκπαιδευτικά ιδρύματα της αλλοδαπής τα οποία ασκούν δραστηριότητα στην Ουγγαρία δεν απαιτείται μόνο να έχουν την ιδιότητα του κρατικώς αναγνωρισμένου ανώτατου εκπαιδευτικού ιδρύματος στη χώρα όπου έχουν την έδρα τους, αλλά πρέπει, επιπλέον, να προσφέρουν πράγματι προγράμματα τριτοβάθμιας εκπαιδεύσεως στην οικεία χώρα.
   Στις 27 Απριλίου 2017, η Επιτροπή κίνησε διαδικασία λόγω παραβάσεως κατά της Ουγγαρίας όσον αφορά τον νόμο CCIV του 2011 όπως έχει τροποποιηθεί.
   Δεδομένου ότι έκρινε μη ικανοποιητική την απάντηση της Ουγγαρίας, η Επιτροπή απέστειλε στην Ουγγαρία, στις 14 Ιουλίου 2017, αιτιολογημένη γνώμη, προχωρώντας στο επόμενο στάδιο της διαδικασίας λόγω παραβάσεως.
   Καθόσον έκρινε ότι και η απάντηση στην αιτιολογημένη γνώμη δεν ήταν ικανοποιητική, η Επιτροπή αποφάσισε να προσφύγει στο Δικαστήριο ζητώντας του να διαπιστώσει ότι η Ουγγαρία παρέβη τις υποχρεώσεις που υπέχει από το άρθρο XVII της GATS, το άρθρο 16 της οδηγίας 2006/123/ΕΚ, τα άρθρα 49 ΣΛΕΕ και 56 ΣΛΕΕ, και τα άρθρα 13, 14, παράγραφος 3, και 16 του Χάρτη των Θεμελιωδών Δικαιωμάτων της Ευρωπαϊκής Ένωσης.
   (
         1
      )	Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (EE 2006, L 376, σ. 36).